
	Paslaugos pavadinimas
	Mažeikių rajono savivaldybei nuosavybės teise priklausančių būstų ir pagalbinio ūkio paskirties pastatų pardavimas

	Versijos sukūrimo data
	2026-09-26

	Paslaugos apibūdinimas

	Už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, Savivaldybės tarybos sprendimu gali būti parduodami Lietuvos Respublikos paramos būstui įsigyti ar išsinuomoti įstatymo (toliau ‒ Įstatymas) 25 straipsnio 2 dalyje nurodyti Savivaldybei nuosavybės teise priklausantys būstai ir pagalbinio ūkio paskirties pastatai bei jų dalys. 
Savivaldybei nuosavybės teise priklausančių būstų ir jų priklausinių galimi pardavimo atvejai įvardyti  Įstatymo 25 straipsnio 1 dalyje.
Savivaldybei nuosavybės teise priklausantis būstas Savivaldybės tarybos sprendimu parduodamas kaina, kuri nustatoma pagal rinkos vertę, apskaičiuotą Lietuvos Respublikos turto ir verslo vertinimo pagrindų įstatymo nustatyta tvarka, ir kuri mažinama remiantis pardavimo metu Lietuvos statistikos departamento apskaičiuotu gyvenamųjų pastatų statybos sąnaudų elementų kainų pokyčiu, palyginti su 1998 m. liepos 1 d. gyvenamųjų pastatų statybos sąnaudų elementų kainomis. Tokia, pagal Įstatymo 25 straipsnio 1 dalyje nustatytą tvarką apskaičiuota kaina papildomai mažinama 50 procentų. 
Parduodamo Savivaldybės būsto, pagalbinio ūkio paskirties pastatų ir jų dalių vertę nustato viešuosius pirkimus reglamentuojančiuose teisės aktuose nustatyta tvarka parinktos turto vertinimo įmonės (turto vertintojai). 
[bookmark: part_704386ae74c9416882a30d3195e93dc0]Savivaldybės išlaidos, susijusios su parduodamo Savivaldybės būsto, pagalbinio ūkio paskirties pastatų ir jų dalių vertės nustatymu, įskaitomos į pardavimo kainą.
[bookmark: part_c5cacf9d53a64c6b81aba66f3d21e047][bookmark: part_fb0336f056a74f2589a82248d9bcb992]Asmenys ar šeimos, nutraukę Savivaldybės būsto ar pagalbinio ūkio paskirties pastatų įsigijimo procedūrą, ne vėliau kaip per vienus metus nuo nutraukimo dienos privalo apmokėti Savivaldybės išlaidas, susijusias su parduodamo Savivaldybės būsto ir pagalbinio ūkio paskirties pastatų vertės nustatymu.

	Paslaugos tipas
	Paslauga teikiama neelektroniniu būdu. 

	Paslaugos teikimo proceso aprašymas (reikalingi atlikti veiksmai)

	Asmuo, pageidaujantis pirkti  Mažeikių rajono savivaldybei nuosavybės teise priklausantį būstą ir (ar) pagalbinio ūkio paskirties pastatus (toliau – Asmuo), pateikia rekomenduojamos formos prašymą ir reikalingus dokumentus (apie priedų pateikimo būdus skaityti šio aprašymo skiltyje „Pastabos“) vienu iš šių būdų: asmeniškai arba per atstovą, tiesiogiai, per kurjerį atvykus  į  Mažeikių rajono savivaldybės administracijos priimamąjį Laižuvos g. 3, Mažeikiai arba paštu atsiuntus paraišką Savivaldybės administracijos adresu Laisvės g. 8, 89213 Mažeikiai, elektroniniais ryšiais (El. paštas: priemimas@mazeikiai.lt  (jei yra galimybė identifikuoti pareiškėją ar prašymo autentiškumą) ar per E. Pristatymas: Mažeikių rajono savivaldybės administracijai juridinio asmens kodo 167371234  adresu.

Savivaldybės administracijos valstybės tarnautojas (toliau – Įgaliotas specialistas), per 5 darbo dienas nuo prašymo  ir dokumentų gavimo, įvertina ar prašymas ir pateikti dokumentai atitinka nustatytus reikalavimus, kreipiasi į atitinkamas duomenų bazes dėl pateiktų duomenų atitikties registruotiems duomenims. 

Jeigu Asmuo pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, Asmuo informuojamas ne vėliau kaip per 5 darbo dienas nuo  prašymo ir dokumentų gavimo, pranešama raštu (elektroninėmis priemonėmis (jeigu Asmuo prašyme yra nurodęs savo elektroninio pašto adresą) arba registruotu laišku) ir nustatomas terminas patikslintam prašymui ir (ar) trūkstamiems arba patikslintiems dokumentams pateikti. Asmuo turi ištaisyti trūkumus per nustatytą terminą ir pateikti patikslintą prašymą ir (ar) trūkstamus arba patikslintus dokumentus. Kai nustatytą laiką Asmuo nepateikia patikslinto prašymo ar reikiamų duomenų  nėra duomenų bazėse, prašymas nenagrinėjamas ir Asmeniui  pranešama apie prašymo nenagrinėjimo priežastis.

Esant tinkamai sukomplektuotiems  dokumentams ir įvertinus galimybę ir poreikį parduoti Savivaldybei nuosavybės teise priklausantį būstą ir (ar) pagalbinio ūkio paskirties pastatus, įvertinus parduodamos nuosavybės vertę ‒ parengiamas Tarybos sprendimo projektas ir teikiamas svarstyti Savivaldybės tarybai.

Esant teigiamam Tarybos sprendimui, rengiama pirkimo–pardavimo sutartis ar, esant neigiamam sprendimui, pateikiamas motyvuotas atsisakymo tenkinti prašymą raštas. 

Paslaugos gavėjas apie prašymo nagrinėjimą informuojamas prašyme nurodytu informavimo būdu: betarpiškai prašymo pateikimo vietoje, registruotu laišku,  elektroniniu paštu ar per elektroninio pristatymo informacinę sistemą.

	Paslaugos inicijavimo formos ir specialūs priedai
	Asmenys (šeimos), įvertinę galimybes įsigyti Mažeikių rajono savivaldybei nuosavybės teise priklausantį būstą ar pagalbinio ūkio paskirties pastatą, kreipiasi raštu į  Administraciją dėl Savivaldybės būsto įsigijimo. Rekomenduotina prašymo forma paslaugos aprašymo pabaigoje. 

	Informacija ir dokumentai, kuriuos turi pateikti asmuo
	1. Rekomenduojamos formos prašymas, kuriame nurodomi prašymo motyvai,  įrašomi duomenys į atitinkamas grafas ir išvardijami pridedami priedai (apie priedų pateikimo būdus skaityti šio paslaugos aprašymo skiltyje „Pastabose“) (tuo atveju, kai prašymą teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje). 
2. Asmens tapatybę patvirtinantis dokumentas (pateikiamas galiojantis Lietuvos Respublikos pasas arba asmens tapatybės kortelė, arba laikinasis pažymėjimas, jeigu Lietuvos Respublikos pilietis prarado Lietuvos Respublikos piliečio pasą ar asmens tapatybės kortelę ar jų kopija) (apie tokio dokumento teikimą plačiau skaityti šio aprašymo skiltyje „Pastabos“) (tuo atveju, kai prašymą teikia asmuo, kurio deklaruota gyvenamoji vieta arba yra įtrauktas į gyvenamosios vietos nedeklaravusių asmenų apskaitą kitoje savivaldybėje). 
3. Įgaliojimas (jeigu prašymą pasirašo ir dokumentus pateikia įgaliotas asmuo) (Civilinio kodekso reikalavimus atitinkantį įgaliojimą (ar jo kopija) atstovauti fizinį asmenį ar juridinį asmenį viešosioms ir administracinėms paslaugoms gauti (jeigu šis įgaliojimas neįregistruotas Įgaliojimų registre) (apie tokio dokumento teikimą plačiau skaityti šio aprašymo skiltyje „Pastabos“). 
4. Kai Savivaldybės būstas parduodamas už rinkos kainą, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas pagal Įstatymo 25 straipsnio 2 dalies 5 punktą, reikalinga pateikti – visų būste deklaruotų asmenų sutikimą, kieno vardu bus perkama.

5. Kai Savivaldybės būstas parduodamas pagal Įstatymo  25 str. 2 d. 1 p., reikalinga pateikti:
1) nuosavybės teisę patvirtinantį dokumentą, jog asmuo yra vieno kambario būsto savininkas (Nekilnojamojo turto registro centrinio duomenų banko išrašas);
2) jei pareiškėjas nėra vienintelis savininkas – kitų savininkų notariškai patvirtintą susitarimą, kieno vardu bus sudaroma pardavimo–pirkimo sutartis.
6. Kai Savivaldybės būstas parduodamas pagal Įstatymo  25 str. 2 d. 4 p., reikalinga papildomai pateikti:
1) nuosavybės teisę patvirtinantį dokumentą, jog asmuo yra Savivaldybei nuosavybės teise priklausančio būsto bendraturtis. Jei pareiškėjas nėra vienintelis bendraturtis – kitų bendraturčių notariškai patvirtintą susitarimą, kieno vardu bus sudaroma Savivaldybės būsto pirkimo–pardavimo sutartis;
2) sprendimą dėl patalpos pripažinimo nereikalinga / netinkama naudoti – Savivaldybei priklausanti dalis turi būti neišnuomota.
7. Kai Savivaldybės būstas parduodamas už rinkos vertę, apskaičiuotą pagal Lietuvos Respublikos turto ir verslo vertinimo pagrindų įstatymą, ją mažinant vadovaujantis pardavimo metu Lietuvos statistikos departamento apskaičiuotu gyvenamųjų pastatų statybos sąnaudų elementų kainų pokyčiu, lyginant su 1998 m. liepos 1 d. gyvenamųjų pastatų statybos sąnaudų elementų kainomis Įstatymo 25 str. 1 d., papildomai reikalinga pateikti:
1) kai Savivaldybės būstą siekia privatizuoti tremtiniai, reabilituoti politiniai kaliniai ar jų našliai ir vaikai pagal Įstatymo 25 str. 1 d. 5 punktą, papildomai pateikiamas statusą patvirtinantis dokumentas (tremtinio pažymėjimas jei pats pareiškėjas tremtinys, o jei artimieji buvo ištremti – tai paliudijantis dokumentas bei giminystės ryšį įrodantis dokumentas);
2) įrodymai apie pareiškėjo nuolatinį faktinį gyvenimą Lietuvoje (pažymą iš darbovietės arba, jei šiuo metu nedirba, iš Lietuvos darbo biržos, pažymą iš ugdymo įstaigos, jei turi tokio amžiaus vaikų, informaciją apie galimai gaunamas išmokas, socialines pašalpas bei kitus įrodymus, patvirtinančius faktinį grįžimą ir gyvenimą).
8. Administracija, išnagrinėjusi prašymą, turi teisę reikalauti pateikti papildomus dokumentus.

	Paslaugos teikėjas
	Turto valdymo skyrius
Turto valdymo skyriaus specialistai
Tel.: +370 443 94 043, +370 641 89 033
El. paštas turtosk@mazeikiai.lt 

	Paslaugos suteikimo trukmė
	[bookmark: part_f5831ece23ea45c1b8bc4daeec42f0f8]Tai gali užtrukti iki 2-3 mėn. (turto vertinimas, Tarybos sprendimo projekto parengimas ir jo svarstymas Tarybos posėdyje, pirkėjo galutinis apsisprendimas, pirkimo–pardavimo sutartis pasirašymas).

	Paslaugos suteikimo kaina (jei paslauga teikiama atlygintinai)
	Neatlygintina.

	Teisės aktai, reguliuojantys paslaugos teikimą
	Lietuvos Respublikos civilinio kodeksas
https://www.e-tar.lt/portal/lt/legalActEditions/TAR.8A39C83848CB 

Lietuvos Respublikos paramos būstui įsigyti ar išsinuomoti įstatymas
https://www.e-tar.lt/portal/lt/legalActEditions/e944ee00600111e4bad5c03f56793630 

Mažeikių rajono savivaldybės būsto ir socialinio būsto nuomos tvarkos aprašas, patvirtintas Mažeikių rajono savivaldybės tarybos 2022 m. birželio 23 d. sprendimu Nr. T1-182
https://www.e-tar.lt/portal/lt/legalActEditions/5358df60f60711ec8fa7d02a65c371ad 

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas
https://www.e-tar.lt/portal/lt/legalActEditions/TAR.D5496D69DF98                         

Mažeikių rajono savivaldybės ir valstybės turto valdymo, naudojimo ir disponavimo juo tvarkos aprašas, patvirtintas Mažeikių rajono savivaldybės tarybos 2021 m. balandžio 29 d. sprendimu Nr. T1-126
https://www.e-tar.lt/portal/lt/legalActEditions/f816a100abf211eba871a26c1fc3fbc1 

	Paslaugos teikėjo veiksmų (neveikimo) apskundimo tvarka
	[bookmark: _Hlk100747778]Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai)) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 
Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

	








Pastabos
	Reikalavimai priedams ir jų pateikimui
Jeigu prašymas ir dokumentai teikiami asmeniškai atvykus į Savivaldybės administraciją, padaromos ir patvirtinamos pateiktų dokumentų, išskyrus asmens tapatybę patvirtinantį dokumentą (šiuo atveju, įsitikinus prašymą ir dokumentus pateikusio asmens tapatybe, dokumentas gražinamas  jį pateikusiam asmeniui nedarant dokumento kopijos), kopijos, ir dokumentai grąžinami juos pateikusiam asmeniui. Jeigu prašymas ir dokumentai teikiami per atstovą arba siunčiami pašto siunta, elektroniniu paštu ar kitomis elektroninių ryšių priemonėmis, arba per kurjerį, prie prašymo turi būti pridedamos visų reikiamų dokumentų kopijos, įskaitant asmens tapatybę patvirtinančio dokumento kopiją, išskyrus konkrečios paslaugos teikimą reglamentuojančiuose teisės aktuose nustatytus atvejus ar šiame tekste įrašytus atvejus, kai asmens tapatybę patvirtinančio dokumento kopija neteikiama. Jeigu prašymas ir dokumentai siunčiami elektroniniu paštu, prašymas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus, o prašymą ir dokumentus teikiančio asmens tapatybę patvirtinančio dokumento kopija neteikiama. Jeigu Asmuo prašymą ir dokumentus teikia elektroninių ryšių priemonėmis ir jeigu valstybės elektroninės valdžios sistemoje teikiama tokia elektroninė paslauga, leidžianti nustatyti asmens tapatybę, kartu su prašymu ir dokumentais prašymą ir dokumentus teikiančio asmens tapatybę patvirtinančio dokumento kopija neteikiama.
Reikalavimai įgaliojimui
Įgaliojimu laikomas rašytinis dokumentas, asmens (įgaliotojo) duodamas kitam asmeniui (įgaliotiniui) atstovauti įgaliotojui nustatant ir palaikant santykius su trečiaisiais asmenimis. 
Rašytinius fizinių asmenų įgaliojimus gauti viešąsias ar administracines paslaugas tvirtina notaras arba seniūnijos seniūnas. Įgaliojimo patvirtinti nereikia, jeigu jį informacinių technologijų priemonėmis sudarė fizinis asmuo ir davė jį įregistruodamas Įgaliojimų registre, taip pat kitais įstatymų nustatytais atvejais.






________________________________________________________________________________
(asmens vardas ir pavardė (didžiosiomis raidėmis)
________________________________________________________________________________
(gyvenamosios vietos adresas, telefono Nr., el. pašto adresas 

Mažeikių rajono savivaldybei 

PRAŠYMAS
LEISTI PIRKTI MAŽEIKIŲ RAJONO SAVIVALDYBEI PRIKLAUSANTĮ NEKILNOJAMĄJĮ TURTĄ

_____________________
(data)
Mažeikiai

Prašau leisti pirkti šį Mažeikių rajono savivaldybei priklausantį nekilnojamąjį turtą:
Adresas: ______________________________________________________________________
Unikalus numeris: ______________________________________________________________
Bendras prašomas pirkti plotas: __________________________________________________
Prašymo pagrindas: _____________________________________________________________
               (nurodomas Lietuvos Respublikos paramos būstui įsigyti ar išsinuomoti įstatymo 25 str. punktas ir papunktis)

Pirkimo–pardavimo sutartis bus sudaroma šio asmens vardu: ___________________________
                                                                              (vardas ir pavardė)
PRIDEDAMA:
1. Asmens, kurio vardu bus sudaroma pirkimo–pardavimo sutartis, tapatybę patvirtinančio dokumento kopija;
1. Šeimos narių susitarimas, kieno vardu bus sudaroma pirkimo–pardavimo sutartis;
________________________________________________________________________________
1. Kiti dokumentai:
________________________________________________________________________________

 
Tvirtinu, kad pateikti duomenys yra teisingi.
Dokumentus ar informaciją apie prašymo nagrinėjimą pageidauju gauti (pažymėti tik vieną variantą):	
  ☐ atsiimsiu atvykęs
	☐ registruotu laišku
	☐ el. laišku
	☐ per E. pristatymas informacinę sistemą
(šiam atvejui nurodyti E. pristatymo dėžutės adresą ________________________________).

[bookmark: _Hlk176770976][bookmark: _Hlk163242740]Pasirašydamas (-a) šią formą patvirtinu, kad esu informuotas (-a), kad Mažeikių rajono savivaldybės administracija (toliau – Administracija), juridinio asmens kodas 167371234, adresas Laisvės g. 8, Mažeikiai, tvarkydama mano asmens duomenis, veikia kaip duomenų valdytojas. Sutinku, kad mano asmens duomenys bus tvarkomi šio prašymo/skundo//pareiškimo ir/ar paslaugos suteikimo tikslais. Esu informuotas (-a), kad turiu šias duomenų subjekto teises: teisę žinoti (būti informuotam) apie savo asmens duomenų tvarkymą; teisę susipažinti su tvarkomais savo asmens duomenimis; teisę reikalauti ištaisyti savo asmens duomenis; teisę reikalauti ištrinti savo asmens duomenis („teisė būti pamirštam“); teisę apriboti savo asmens duomenų tvarkymą; teisę į duomenų perkeliamumą. Administracija gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano prašymo/skundo//pareiškimo ir/ar paslaugos suteikimo tikslais, Administracijai vykdant viešosios valdžios funkcijas ar su manimi sudarytai sutarčiai vykdyti. Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje ir kituose teisės aktuose. Esu informuotas, kad Administracija gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina mano prašymo/skundo//pareiškimo ir/ar paslaugos suteikimo tikslais, Administracijai pavestoms vietos valdžios funkcijoms atlikti ar sutarčiai, susijusiai su man teikiamomis paslaugomis, įvykdyti. Taip pat esu informuotas (-a), kad dėl savo kaip duomenų subjekto teisių pažeidimo galiu kreiptis į Savivaldybės administracijos duomenų apsaugos pareigūną el. p. duomenuapsauga@mazeikiai.lt arba tiesiogiai į Valstybinę duomenų apsaugos inspekciją (VDAI) L. Sapiegos g. 17, 10312 Vilnius, tel.: (8 5) 2712804, 279 1445, el. p. ada@ada.lt.
Esu informuotas (-a), kad daugiau informacijos apie duomenų tvarkymą galiu rasti:  
 https://mazeikiai.lt/savivalda/asmens-duomenu-apsauga/apie-duomenu-apsauga 

	
	
	
	

	
	(parašas)
	
	(vardas ir pavardė)








